
ATSAKYMAI Į KLAUSIMUS 

Gynybos resursų agentūra prie KAM 2025 m. liepos 29 d. Centrinėje viešųjų pirkimų informacinėje sistemoje (toliau – CVP IS) paskelbė pirkimą „Nuotolinė sprogmenų detonavimo sistema“ atviro konkurso būdu (pirkimo Nr. 4278874) (toliau – Pirkimas).
Viešojo pirkimo komisija, 2025 m. rugsėjo 9 d. CVP IS priemonėmis gavo suinteresuoto konkurso dalyvio klausimus ir teikia tokius atsakymus:

Klausimai:
„„Susipažinę su pirkimo sąlygose nustatytu techninės specifikacijos 2.12 reikalavimu: „Sistemos veikimo temperatūra turi būti užtikrinta temperatūrų diapazone nuo A1 iki C1 pagal STANAG 4866 AECTP-230“, norėtume pasitikslinti dėl reikalavimo įgyvendinimo būdo.
Mūsų gaminys yra išbandytas pagal MIL-STD-810H standarto procedūras (metodai 501.7 – aukštos temperatūros bandymai ir 502.7 – žemos temperatūros bandymai), ir turime oficialius bandymų protokolus, patvirtinančius veikimą reikalaujamame temperatūrų diapazone.
Prašytume patikslinti, ar būtų laikoma tinkama atitiktimi, jeigu tiekėjas pateiktų MIL-STD-810H bandymų protokolą, patvirtinantį sistemos veikimą nuo A1 iki C1 temperatūrų intervale, kaip alternatyvą STANAG 4866 AECTP-230 bandymų protokolui?
MIL-STD-810H yra tarptautiniu mastu pripažintas lygiavertis karinių sistemų aplinkos bandymų standartas, o jo reikalavimai ir metodikos yra plačiai naudojami NATO šalių pramonėje. Tokia alternatyva leistų užtikrinti konkurenciją, nes tiekėjai galėtų remtis jau atliktais testais, nedubliuojant brangių bandymų.

Atsakymas. 
[bookmark: _GoBack]Teikiant pasiūlymą galima siūlyti gaminį sertifikuotą pagal MIL-STD-810H standarto procedūras. Tačiau pagal Pirkimo dokumentų 2.7 punktą reikia pateikti įrodymus, kaip siūlomo gaminio bandymų rezultatai pagal MIL-STD-810H standarto reikalavimus atitinka Techninės specifikacijos 2.12 punkte nurodyto STANAG 4866 AECTP-230 standarto reikalavimus.

